b'\n_START_ARTICLE_\nExperimental Aircraft Association\n_START_PARAGRAPH_\nExperimental Aircraft Association er en internasjonal organisasjon av privatpersoner som bygger fly selv med omkring 160 000 medlemmer. Organisasjonen har hovedkontor i Oshkosh, Wisconsin i USA og har omkring 1000 lokalforeninger i et stort antall land. Det kan dannes lokalforening om det er 10 eller flere medlemmer i et geografisk omr\xc3\xa5de. Paul Poberenzy har v\xc3\xa6rt president i organisasjonen de fleste \xc3\xa5rene siden den ble dannet i 1953._NEWLINE_Foreningen gir ut et eget tidsskrift \xc2\xabSport Aviation\xc2\xbb. Den arrangerer to sv\xc3\xa6re flystevner i \xc3\xa5ret. Det ene i Oshkosh i august og det andre \xc2\xabSun and Fun\xc2\xbb i Lakeland i Florida i april. De lokale og nasjonale foreningene arrangerer medlemsm\xc3\xb8ter og \xc2\xabFly in\xc2\xbb som er samlinger av mange selvbyggere og interesserte, gjerne p\xc3\xa5 en idyllisk liten flyplass dit de fleste kommer i eget selvbygget fly.\n_START_SECTION_\nSelvbyggerfly\n_START_PARAGRAPH_\nFlyene kan enten bygges fra egne tegninger, fra kj\xc3\xb8pte tegninger, eller flyet kj\xc3\xb8pes som byggesett med mange grader av ferdigstilling fra fabrikk. Alle som bygger selvbyggerfly i Norge m\xc3\xa5 v\xc3\xa6re medlem av EAA for \xc3\xa5 f\xc3\xa5 de offisielle godkjenninger som er n\xc3\xb8dvendig for \xc3\xa5 bruke flyet._NEWLINE_Flyene godkjennes etter regelverk for \xc2\xabexperimental\xc2\xbb fly. Luftfartstilsynet utsteder pr\xc3\xb8veflygingstillatelse, luftdyktighetsbevis og registreringsdokumenter. Under byggingen f\xc3\xb8lges et fastsatt inspeksjonsprogram og det oppnevnes en godkjent kontrollant f\xc3\xb8r byggingen begynner. Inspekt\xc3\xb8ren er medlem av organisasjonen og gj\xc3\xb8r inspeksjonen som frivillig oppdrag. Inspeksjon og dokumentasjon skjer i et samarbeide mellom luftfartstilsynet og EAA med endel delegasjoner fra luftfartstilsynet til EAA. Ett av mange krav i regelverket er at det skal v\xc3\xa6re skrevet \xc2\xabEXPERIMENTAL\xc2\xbb i flyet, p\xc3\xa5 en slik m\xc3\xa5te at det er umulig \xc3\xa5 overse n\xc3\xa5r en setter seg inn i flyet. Eieren skal ha utf\xc3\xb8rt halvparten av byggearbeidet p\xc3\xa5 flyet for \xc3\xa5 f\xc3\xa5 prosjektet godkjent._NEWLINE_For sm\xc3\xa5 fly som kommer inn under regelverket for mikrofly er det et annet regelverk som f\xc3\xb8lges i et samarbeide mellom luftfartstilsynet og mikroflyseksjonen i Norsk Luftsportsforbund._NEWLINE_Det er ekstremt uvanlig \xc3\xa5 tegne flyet selv og bygge det. Det har skjedd at flyingeni\xc3\xb8rer eller aerodynamikere har bygget slike fly privat. For enkelte eldre flymodeller er det mulig \xc3\xa5 kj\xc3\xb8pe tegningene og bygge etter disse. Det finnes mange leverand\xc3\xb8rer av moderne flybyggesett. De leverer det aller meste av materialene og deler som halvfabrikata, eventuelt unntatt lakk, lim, tepper, radioutstyr, flyinstrumenter, motor, propell etc._NEWLINE_Ved bygging av selvbyggerfly kan store deler av investeringen utsettes til flyet er nesten ferdigbygget, siden de dyreste enhetene er motor og propell. Flyinstrumenter og flyradioutstyr er ogs\xc3\xa5 dyre enheter som kan kj\xc3\xb8pes og monteres p\xc3\xa5 slutten av prosjektet._NEWLINE_Selvbyggere som har annen fulltidsjobb og bygger flyet i tilknytning til hjemmet, bruker ofte omkring ett \xc3\xa5r dersom det meste av tilgjengelig fritid benyttes. Mange selvbyggerprosjekter har tatt et stort antall \xc3\xa5r f\xc3\xb8r det ferdigstilles, og det er mange selvbyggerprosjekter som st\xc3\xa5r mer eller mindre halvferdige.'